Maailman kaunein saari
Käy kaikki pirttiin, äiti kohta pöytään
 tuo leipää, piimää, ahvenia paistaa;
 on herkkupöytä valmis, kalat omat
 ne aina kaikkein makeimmalle maistaa.

 Ja lapset kertoo, kuinka etähällä
 kajasti kultalinna ynnä saari,
 he kuinka sinne kulki siltanansa
 väreissä välkehtivä sateenkaari.

 He kertoo, kuinka olla vierahina
 sai kuninkaallisen he kultalinnan,
 ja kuinka oli hauska siellä, kunnes
 ikävä kotiin taasen täytti rinnan.

 Ja tuumivat he, että vaikka heillä
 ois kuusi kultalinnaa, saarta sata,
 on maailman se kaunein saari, jossa
 kuustoista kukkivaa on pihlajata.